20/10/2015 | Administración LocalMunicipal
Ribeira
Anuncio para adxudicación da subministración e instalación de adornos luminosos

Anuncio para a adxudicación da “Subministración na modalidade de alugamento, e instalación de arcos, adornos luminosos e outros elementos ornamentais para as festas do Nadal e para festas populares do Concello”. Organismo: Concello de Riveira. Dependencia que tramita o expediente: Oficina Municipal de Contratación. Tipo: Contrato administrativo de subministro. Denominación: Subministración na modalidade de alugamento, e instalación de arcos, adornos luminosos e outros elementos ornamentais para as festas do Nadal, e para festas populares do Concello. Prazo de duración: Será de 2 anos, contados a partir da data da sinatura do contrato. Non obstante, poderase prorrogar con carácter anual e ata un máximo de 2 prórrogas. Por conseguinte, a duración máxima que poderá alcanza-lo contrato será de catro (4) anos, computando o período inicial máis as 2 prórrogas. Valor estimado ANUAL do contrato: 30.000,00 euros IVE (21%): 6.300,00 euros Orzamento total ANUAL por contrata: 36.300,00 euros Municipal. Tramitación: Ordinaria. Procedemento: Aberto con multiplicidade de criterios de adxudicación. Para a adxudicación deste contrato teranse en conta os seguintes criterios de valoración: 1) Oferta económica: Ata un máximo de 50 puntos.2) Incremento do número de elementos ornamentais, deseño e valor estético: Ata un máximo de 40 puntos.3) Distribución: Ata un máximo de 10 puntos. Provisional: Non se esixe. Definitiva: 5 % do importe de adxudicación, excluído o Imposto sobre o Valor Engadido. Por tratarse dun contrato de subministración, non é esixible a clasificación do empresario. Solvencia económica e financeira: Os licitadores deberán acreditar a solvencia económica e financeira por un ou varios dos medios recollidos no artigo 75 do TRLCSP. Solvencia técnica: Os licitadores deberán acreditar a solvencia técnica por un ou varios dos medios recollidos no artigo 77 do TRLCSP. Prazo de presentación: Dentro do prazo de QUINCE (15) DÍAS NATURAIS contados a partir do día seguinte ao de publicación do anuncio de licitación no Boletín Oficial da Provincia da Coruña e/ou no Perfil do contratante. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira. Documentación a presentar: A esixida na cláusula 11 do prego de cláusulas administrativas particulares. O lugar, data e hora na que se celebrará o acto público da apertura dos sobres “B” e “C” das ofertas presentadas e admitidas publicarase no “Perfil de Contratante”. Segundo a Ordenanza Fiscal B.1.1, reguladora da taxa pola expedición de documentos administrativos: - Por tomar parte na contratación: 60,00 euros (artigo 6, epígrafe 7). - Por formalización do contrato: calculada segundo o artigo 6, epígrafe 6. Os derivados da publicación dos anuncios de licitación serán por conta do adxudicatario. Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981871610 e 981870865 Correo electrónico: contratacion@riveira. com Dirección do Perfil de Contratante do Concello de Riveira na Internet: www.riveira.es Data límite para a obtención de documentación e información: Ata o día de finalización do prazo para presenta-las ofertas. Riveira, a 16 de outubro de 2015. O alcalde. Asdo./ Manuel Ruiz Rivas.